Årets møte for kretsledere og samlagsledere i Midt Norge i DFS, ble avholdt på Stranda i Miniatyrbanen i Stranda sentrum.

Møtet ble avholdt fredag 1. juli 2022 og startet kl. 15.00

Disse var til stede:

* Ole Vangen Sunnmøre / Mørekretsen
* Ketil Sunde Fosen / Trønderkretsen
* Olav Johan Lystad Søre Sunnmøre
* Hans Nygård Romsdal
* Ingar Vaag Nordmør
* Nils Olaf Kyllo Uttrøndelag
* John Gansmo Namdal

Disse deltok på møtet gjennom Teams:

* Tor Jakob Reitan Skytterstyret
* Lilly Nerenget Inntrøndelag

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leder i Mørekretsen, Ola Vangen, ønsket velkommen, og orienterte om programmet for møtet og saklistens innhold.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 1. Valg av møteleder og referent.

Ola Vangen, ble valgt til møteleder og John Gansmo ble valgt til referent.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 2. Orientering om årets MNM.

Ola Vangen orienterte om opplegget og om planene for gjennomføringen av årets mesterskap. Alt skal være klart til første skytter skal i ilden kl. 15.00 i dag. Arrangøren er oppmerksom på at det kan oppstå situasjoner med tåke på arenaen for baneskyting. I så fall vil man fortsette skytingen på banen i Hellesylt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 3. Evaluering av MNM i 2019

Forrige MNM ble avholdt i 2019, da det har vært 2 år med pandemi. Forrige Mesterskap ble avholdt i Oppdal, med skytterlagene Rennebu, Lønseth og Oppdal & Midtbygden som arrangører. De hadde laget flere detaljerte og omfattende evalueringsrapporter. I disse er det også lagt fram flere forslag til investeringer og noen endringer. Årets ting diskuterte disse rapportene og kom fram til at på grunn av tiden som er gått siden disse rapportene ble laget (3 år) er så mye endret, at det meste av forslagene er allerede gjennomført. De er altså ikke aktuelle i dag, og man velger å se bort fra dette.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 4. Gjennomgang av regelverk for MNM.

Det er noen som mener at dagens regelverk er for kompliserte og at det trengs forenklinger. Møtet var enig i at dette er på sin plass. Kretslederne tar denne gjennomgangen med tanke på forenkling. Det ble diskutert om man skulle ta i bruk vedtaket fra skytterstyret om å la rangering fra innledende skyting bane, alle klasser, telle i årets MNM. Dette er gjengitt i skytterboka pkt. 10.414. Forslaget gjelder kun 100m bane, og det ble enstemmig bestemt at dette skal prøves i år.

Det ble videre presisert noen regler for finale 200/300m. Alle presiseringer legges til grunn for årets MNM. Alle endringer i Statuttene legges inn i evalueringen som blir laget etter årets MNM og sendes Kretslederne og samlagslederne. For feltskytingen ble det bestemt hvordan det skal rangeres etter 42 skudd: hold 7-6-5-4-3-2-1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 5. Vandrepokalene i MNM.

Det ble en gjennomgang av alle pokalene som det skytes om i MNM. Noen pokaler settes ikke opp når de vinnes til odel og eie. Alla andre pokaler videreføres.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 6. Turnus Midt-Norsk.

2023 (neste MNM) avholdes i Trønderkretsen med Steinkjer som arrangør. Videre rekkefølge ble også satt opp og denne listen sendes kretsene og samlagene. Endringer kan komme senere. Det ble også en diskusjon om arrangementet burde sentraliseres, kunne det være en ide om for eksempel de som er LS arrangører i Midt-Norge tok seg av dette året før de skal ha LS, som trening?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 7. Påmeldingsinnskudd åpne stevner/mesterskap i Landsdelen.

Det ble enighet om å ikke foreslå økning i innskuddene. Man fortsetter:

Kr. 150.- for senior/veteran og kr. 80.- for ungdom og nybegynnere.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 8. Terminliste 2023 / dato for mesterskap.

15m samlagsstevner: uke 3 20-22/1

15m LDKS uke 6 10-12/2

Felt samlagsstevner uke 11 17-19/3

Felt LDKS uke 15 14-16/4

Bane samlagsstevner uke 32/33 11-13/8 / 18-20/8

Bane LDKS uke 23 9-11/7

Midt-Norsk uke 26/27 30/6-2/7 / 7/7-9/7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 9. Nedlegging av salgsavdeling v/skytterkontoret.

Det ble framlagt et skriv laget av samlagslederen i Søre Sunnmør, Olav Johan Lystad. Han holdt en innledning angående spørsmålet. Dette gjelder sak om økte kostnader på ladekomponenter og ammo. Skrivet omhandler pris og prisutvikling.

Det ble lagt opp til en diskusjon om dette. Tor Jakob Reitan fra skytterstyret kom med en kommentar og et økonomisk oppsett over salget av våpen og ammunisjon på skytterkontoret, og noe om prosessen for gjennomføringen da det ble bestemt å legge ned denne aktiviteten på skytterkontoret. Han mente at samlag/skytterlag må gå sammen i dette spørsmålet, heller enn å gjenoppta denne aktiviteten på skytterkontoret. DFS får driftstilskudd av staten, og det er derfor ikke forsvarlig å holde prisene nede ved å indirekte bruke av disse overføringene.

Men at det må jobbes med å få lavest mulig priser på ammunisjon, det er alle enige om. Dette er en viktig diskusjon som alle må bidra til, men å gjenopprette salget gjennom skytterkontoret er ikke veien å gå, mener altså skytterstyret ved Tor Jakob Reitan.

Spørsmål om 15m innendørs og 50m utendørs kom også opp som en mulig løsning.

Tinget kom ikke til noen konklusjon i dette spørsmålet, men at alle må bidra for å finne gode løsninger.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 10. Orientering fra sentrale tillitsvalgte.

Tor Jakob Reitan, orienterte fra skytterstyret.

Det nye styret jobber svært bra sammen. Det er nå mange av sakene som er «sendt» til det nye utvalget TSU (Teknisk Sportslig Utvalg) Dette gjør at det blir færre saker som blir behandlet i styret. Man har likevel mange viktige saker å jobbe med.

* Deling av finalen i Stang/Felthurtig under LS, selv om mange ikke har vært fornøyd med dette, vil dette bli meget bra.
* «LS inne» 2023. Dette blir en prøveklut i 3 år og blir avholdt på Stjørdal. Dette vil også bli meget bra.
* Det er også mange andre saker som styret jobber med.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 11. Eventuelt.

Ingen saker innkommet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Møtet slutt kl. 19.00

Referat: John Gansmo.